Годишња претплатна карта у износу од 72.000,00 динара, гласи на име, није преносива на друго лице и важи у 1. и 2. разреду свих врста возова у унутрашњем путничком саобраћају. У цену карте није укључена резервација места.  У  1. разреду Интер-сити  (Соко) возова могу се користити искључиво нумерисана места уз обавезно купљену резервацију. У 2. разреду могуће је коришћење места која нису нумерисана, док је коришћење нумерисаних места могуће уз обавезну куповину резервације. Годишњу претплатну карту је могуће купити на путничким благајнама станица: Београд центар, Нови Београд, Краљево, Ужице, Прибој, Ваљево, Ниш, Зајечар, Алексинац, Јагодина, Паланка, Пожаревац, Вршац, Панчево варош, Зрењанин, Стара Пазова, Инђија, Рума, Нови Сад, Сомбор и Суботица.